จักรทิพย์สั่งเด้ง ผบก.ป. อัคราเดช พิมลศรี
โยกเข้ากรุประจําศปก.ตร.บกพร่องปล่อยปละละเลย2อดีตลูกน้องผิดคดีม.112,พล.ต.อ.จักรทิพย์ ชัยจินดา ผบ.ตร.เซ็นคำสั่งย้าย อัคราเดช พิมลศรี ผบก.ป.เข้า ศปก.ตร.แล้ว แฉเหตุย้ายเบื้องต้น มีความผิดฐานปล่อยปละละเลยไม่ดูแลลูกน้องให้ดี จนถูกดำเนินคดีข้อหาหมิ่นเบื้องสูง ขณะเจ้าตัวยังเก็บตัวเงียบปิดโทรศัพท์ติดต่อไม่ได้ ส่วนคดีทุจริตอุทยานราชภักดิ์ นายกฯสั่งการให้ กห.เปิดทางให้ทุกหน่วยตรวจสอบ ส่วน บิ๊กติ๊ก-บิ๊กช้าง ปัดตอบคำถาม ยันเป็นไปตามคำสั่ง พล.อ.ประวิตร วงษ์สุวรรณ อภิสิทธิ์ จี้นายกฯ-พล.อ.อุดมเดช แสดงความรับผิดชอบ แต่แปลกใจ พท.ทุรนทุรายเกินเหตุ ด้านเพื่อไทยเชื่อ บิ๊กโด่ง ไม่ยอมไขก๊อกทิ้งเก้าอี้แน่,กรณีสำนักงานตำรวจแห่งชาติ นำโดย พล.ต.อ.จักรทิพย์ ชัยจินดา ผบ.ตร. พล.ต.อ.ศรีวราห์ รังสิพราหมณกุล รอง ผบ.ตร. และ พล.ต.ท.ฐิติราช หนองหารพิทักษ์ ผบช.ก. สืบสวนคลี่คลายคดีกลุ่มคนแอบอ้างสถาบันเบื้องสูงไปกระทำการอันมิบังควร ซึ่งการกระทำดังกล่าวอาจเข้าข่ายเป็นความผิดตามประมวลกฎหมายอาญามาตรา 112 จับกุมนายสุริยัน สุจริตพลวงศ์ หรือหมอหยอง อายุ 53 ปี ป่วยเสียชีวิตในเรือนจำ พ.ต.ต.ปรากรม วารุณประภา สว.กก.1 บก.ปอท. หรือสารวัตรเอี๊ยด อายุ 44 ปีผูกคอตายภายในเรือนจำ และนายจิรวงศ์ วัฒนเทวาศิลป์ หรือ อาท ชัตเตอร์มหาเทพ อายุ 39 ปีคนสนิทหมอหยอง ต่อมาคณะทำงานออกหมายจับ พ.อ.คชาชาต บุญดี หรือผู้การโจ้ นายทหารฝ่ายเสนาธิการประจำกองทัพภาคที่ 3 ความผิดตามมาตรา 112 เช่นเดียวกัน เบื้องต้นเชื่อว่าหลบหนีไปอยู่ประเทศเพื่อนบ้านแล้ว ล่าสุดมีคำสั่งย้าย พล.ต.ท.รอย อิงคไพโรจน์ ผบช.ส.ไปช่วยราชการ ศปก.ตร. นอกจากนี้ยังมีการเปิดประเด็นการทุจริตการจัดสร้างอุทยานราชภักดิ์ ที่กองทัพบกตั้งคณะกรรมการตรวจสอบแล้วแถลงว่าไม่พบการทุจริต แต่กระแสสังคมยังเคลือบแคลง พล.อ.ประวิตร วงษ์สุวรรณ รองนายกฯ จึงประกาศตั้งคณะทำงานมาตรวจสอบอีกครั้ง,ความคืบหน้าจากสำนักงานตำรวจแห่งชาติ เมื่อวันที่ 28 พ.ย. พล.ต.อ.เดชณรงค์ สุทธิชาญบัญชา โฆษก ตร.กล่าวว่า พล.ต.อ.จักรทิพย์ ชัยจินดา ผบ.ตร. ได้ลงนามคำสั่งเรียกตัว พล.ต.ต.อัคราเดช พิมลศรี ผบก.ป. มาปฏิบัติหน้าที่ที่ ศปก.ตร.จริง และ มีคำสั่งให้ พล.ต.ต.ชาญ วิมลศรี รอง ผบช.ก.รักษาการในตำแหน่ง ผบก.ป. รายละเอียดเป็นไปตามคำสั่งยังไม่ได้สอบถาม พล.ต.อ.จักรทิพย์ ชัยจินดา ผบ.ตร. ส่วนตัวคิดว่า พล.ต.ต.อัคราเดชเป็นคนที่มีความรู้ความสามารถ ผบ.ตร.น่าจะเรียกตัวมามอบหมายภารกิจที่สำคัญ เพื่อให้เกิดประโยชน์ในการทำงาน ในคำสั่งการระบุไว้แล้ว ให้มาปฏิบัติหน้าที่ ศปก.ตร.เพื่อปฏิบัติหน้าที่ตามคำสั่งที่ ผบ.ตร.มอบหมาย,มีรายงานว่า พลตำรวจเอกจักรทิพย์ ชัยจินดา ผู้บัญชาการตำรวจแห่งชาติ ลงนามคำสั่งสำนักงานตำรวจแห่งชาติที่ 699/ 2558 เรื่องให้ข้าราชการตำรวจไปปฏิบัติราชการและรักษาราชการแทน เพื่อให้การปฏิบัติราชการของสำนักงานตำรวจแห่งชาติเป็นไปด้วยความเรียบร้อยและมีประสิทธิภาพ อาศัยอำนาจตามความในมาตรา 11 และมาตรา 72 แห่งพระราชบัญญัติตำรวจแห่งชาติ พ.ศ. 2547 ประกอบด้วยข้อ 8 (1) แห่งระเบียบสำนักงานตำรวจแห่งชาติว่าด้วยการสั่งให้ข้าราชการตำรวจไปปฏิบัติราชการภายในสำนักงานตำรวจแห่งชาติ พ.ศ.2552,จึงให้ข้าราชการตำรวจไปปฏิบัติราชการแทนหรือรักษาราชการแทนดังนี้ 1.พลตำรวจตรี อัคราเดช พิมลศรี ผู้บังคับการปราบปรามไปปฏิบัติราชการที่สำนักงานตำรวจแห่งชาติ เพื่อปฏิบัติหน้าที่ตามที่ผู้บัญชาการตำรวจแห่งชาติมอบหมาย 2.พลตำรวจตรี ชาญ วิมลศรี รองผู้บัญชาการตำรวจสอบสวนกลาง รักษาราชการแทนผู้บังคับการปราบปราม ทั้งนี้ตั้งแต่บัดนี้เป็นต้นไปจนกว่าจะมีคำสั่งเปลี่ยนแปลง สั่ง ณ วันที่ 27 พฤศจิกายน 2558 พลตำรวจเอก จักรทิพย์ ชัยจินดา ผู้บัญชาการตำรวจแห่งชาติ,ต่อมา พล.ต.อ.จักรทิพย์ ชัยจินดา ผบ.ตร.เปิดเผยถึงกรณีดังกล่าวว่า ได้มีคำสั่งให้ พล.ต.ต.อัคราเดช พิมลศรี ผบก.ป.ไปปฏิบัติหน้าที่ที่ ศปก.ตร. โดยคำสั่งมีผลตั้งแต่วันที่ 27 พ.ย. คำสั่งโยกย้ายครั้งนี้เป็นเรื่องของความบกพร่องที่ไม่สามารถควบคุมดูแลผู้ใต้บังคับบัญชา ปล่อยให้ พ.ต.อ.ไพโรจน์ โรจนขจร อดีต ผกก.2 บก.ป. และ พ.ต.ท.ธรรมวัฒน์ หิรัณยเลขา อดีตรอง ผกก. 2 บก.ป. ลูกน้องที่อยู่ในบังคับบัญชามีพฤติกรรมที่ไม่เหมาะสม และถูกดำเนินคดีข้อหาร้ายแรง ถือว่าผู้บังคับบัญชาปล่อยปละละเลย เรื่องนี้ได้มีคำสั่งกำชับในการมอบนโยบายให้ผู้บังคับบัญชาทุกคนมีหน้าที่ดูแลผู้ใต้บังคับบัญชาให้ใกล้ชิด เพื่อไม่ให้เกิดปัญหาความเสียหายกับหน่วยที่รับผิดชอบ,ด้าน พล.ต.ต.ชยพล ฉัตรชัยเดช ผบก.กองแผนงานอาชญากรรม บช.สยศ. กล่าวว่า ความคืบหน้าคดีหมิ่นเบื้องสูงที่มีการออกหมายจับอดีตนายทหารและอดีตข้าราชการตำรวจไปนั้น ยังไม่มีบุคคลใดติดต่อขอเข้ามอบตัว และพนักงานสอบสวนยังไม่มีการขอศาลออกหมายจับบุคคลใดเพิ่มเติม ขณะที่อีก 7 สำนวนคดีพนักงานสอบสวนอยู่ระหว่างเร่งรวบรวมพยานหลักฐานทั้งหมด คาดว่าจะส่งสำนวนทั้ง 7 สำนวน ให้กับกองคดีสำนักงานตำรวจแห่งชาติพิจารณาภายในสิ้นเดือนนี้,ส่วนบรรยากาศที่กองบังคับการปราบปราม (บก.ป.) เป็นไปอย่างเงียบเหงา เนื่องจากวันนี้เป็นวันเสาร์ ข้าราชการตำรวจส่วนใหญ่ไม่ได้เข้ามาทำงาน มีเพียงตำรวจที่เข้าเวรประจำวันประจำการอยู่ เมื่อทราบเรื่อง พล.ต.ต.อัคราเดช พิมลศรี ผบก.ป.ถูกคำสั่งย้าย ต่างพากันจับกลุ่มวิพากษ์วิจารณ์คาดเดาสาเหตุกันไปต่างๆนานาอยู่ประมาณ 4-5 คน ขณะที่ผู้สื่อข่าวพยายามติดต่อ พล.ต.ต.อัคราเดชทางโทรศัพท์ แต่ปรากฏว่าไม่สามารถติดต่อได้,ส่วนความเคลื่อนไหวกรณีทุจริตก่อสร้างอุทยานราชภักดิ์ เมื่อเวลา 08.30 น. พล.ต.สรรเสริญ แก้วกำเนิด โฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและหัวหน้า คสช. สั่งการให้กระทรวงกลาโหมอำนวยความสะดวกแก่ทุกหน่วยงานที่เกี่ยวข้อง ที่ต้องการตรวจสอบกรณีการจัดสร้างอุทยานราชภักดิ์อย่างเต็มที่ เพื่อให้เกิดความโปร่งใสและสามารถตอบคำถามสังคมจนสิ้นข้อสงสัย ทุกอย่างต้องเป็นไปตามขั้นตอนปกติของกระบวนการยุติธรรม จะต้องไม่มีการใช้เงื่อนไขเวลามาเร่งรัดกระบวนการตรวจสอบ หรือใช้ปัจจัยอื่นใดมาเป็นอุปสรรคในการทำงานโดยเด็ดขาด ซึ่งรัฐบาลและ คสช.มีจุดยืนชัดเจนว่า ทุกหน่วยงาน ทุกองค์กรในประเทศต้องดำเนินงานด้วยความโปร่งใสตรวจสอบได้ หากพบการกระทำผิดไม่ว่าจะเป็นพลเรือน ทหาร ตำรวจ หรือบุคคลในตำแหน่งใดต้องรับผลของการกระทำนั้นทุกกรณี ไม่มีการปกป้องผู้กระทำผิด,ส่วนความเคลื่อนไหวที่กรมทหารราบที่ 11 รักษาพระองค์ (ร.11รอ.) บางเขน พล.อ.ปรีชา จันทร์โอชา ปลัดกระทรวงกลาโหม ปฏิเสธที่จะให้สัมภาษณ์ถึงกรณีที่ พล.อ.ประวิตร วงษ์สุวรรณ รองนายกรัฐมนตรีฝ่ายความมั่นคง และ รมว.กลโหมแต่งตั้งคณะกรรมการในส่วนของกระทรวงกลาโหมขึ้นมาตรวจสอบโครงการอุทยานราชภักดิ์ ซึ่งมี พล.อ.ชัยชาญ ช้างมงคล รองปลัดกระทรวงกลาโหม เป็นประธานคณะกรรมการฯ โดย พล.อ.ปรีชากล่าวเพียงสั้นๆว่า ตนไม่ได้เป็นหนึ่งในคณะกรรมการตรวจสอบ,ด้าน พล.อ.ชัยชาญ ช้างมงคล รองปลัดกระทรวงกลาโหม ซึ่งเป็นประธานคณะกรรมการตรวจสอบโครงการอุทยานราชภักดิ์ ที่ พล.อ.ประวิตร วงษ์สุวรรณ รองนายกฯและ รมว.กลาโหม แต่งตั้งขึ้นกล่าวเพียงสั้นๆถึงความคืบหน้าการดำเนินงานของคณะกรรมการฯว่า เป็นไปตามที่ พล.อ.ประวิตรให้สัมภาษณ์ไปแล้ว,ขณะที่นายอภิสิทธิ์ เวชชาชีวะ อดีตนายกฯและหัวหน้าพรรคประชาธิปัตย์ กล่าวถึงกรณีที่หลายฝ่ายโดยเฉพาะคนในพรรคเพื่อไทยออกมาเรียกร้องให้ พล.อ.อุดมเดช สีตบุตร รมช.กลาโหม ลาออกจากตำแหน่งเพื่อแสดงความรับผิดชอบต่อการทุจริตการจัดสร้างอุทยานราชภักดิ์ว่า พล.อ.ประยุทธ์ จันทร์โอชา นายกฯและ พล.อ.อุดมเดช ควรพิจารณาให้ดี เพราะต้องยอมรับว่า เรื่องดังกล่าวยังอยู่ในความสงสัยของประชาชน กระบวนการตรวจสอบต้องเดินหน้าต่อไป สิ่งใดที่จะทำให้บรรยากาศเป็นไปด้วยดี เนื่องจากปัญหาความรับผิดชอบทางการเมืองต้องมีมาตรฐานสูงกว่าทางกฎหมาย ทั้งนี้ รู้สึกแปลกใจที่คนพรรคเพื่อไทยเรียกร้องในขณะนี้ ทั้งที่ในสมัยรัฐบาลพรรคเพื่อไทย เมื่อเกิดปัญหาการทุจริตก็ไม่เคยตรวจสอบ ขณะที่สมัยรัฐบาลพรรคประชาธิปัตย์เมื่อเกิดข้อสงสัยได้มีการตรวจสอบและมีผลสรุปแล้วว่าไม่มีความผิด,ส่วนนายสมคิด เชื้อคง อดีต ส.ส.อุบลราชธานี พรรคเพื่อไทย กล่าวถึงกรณีพรรคเพื่อไทยออกแถลงการณ์เรียกร้องให้ พล.อ.อุดมเดช สีตบุตร รมช.กลาโหม ลาออกจากตำแหน่ง เพื่อรักษาภาพลักษณ์ของกองทัพ หลังจากมีคนใกล้ชิดถูกออกหมายจับในความผิดตามมาตรา 112 ว่า ขึ้นอยู่กับ พล.อ.อุดมเดช จะแสดงสปิริตหรือไม่ แต่ส่วนตัวเชื่อว่า พล.อ.อุดมเดชคงไม่ลาออกเพราะยืนยันว่า ไม่ได้ทำผิดอะไร อีกทั้ง พล.อ.ประยุทธ์ จันทร์โอชา นายกรัฐมนตรี และ พล.อ.ธีรชัย นาควานิช ผบ.ทบ. ยืนยันว่า ไม่มีปัญหาการทุจริตและอยากให้เรื่องนี้จบลงเสียที ส่วนที่นายสาธิต ปิตุเตชะ รองหัวหน้าพรรคประชาธิปัตย์ระบุว่า พรรคเพื่อไทยไม่มีสิทธิเรียกร้องให้ พล.อ.อุดมเดชลาออก เพราะสมัยที่เป็นรัฐบาลมีปัญหาหนักกว่านี้และไม่เคยคิดขอโทษหรือลาออก พรรคประชาธิปัตย์เป็นเช่นนี้ อะไรที่ตัวเองทำดีหมด พรรคอื่นทำเลวหมด การที่อ้างว่ารัฐมนตรีของพรรคประชาธิปัตย์เคยลาออกเพราะมีความรับผิดชอบ ไม่ทราบเป็นจริงเช่นนั้นหรือไม่ ไม่รู้ว่าเป็นการลาออกเพราะจำนนต่อหลักฐานหรือไม่,ผู้สื่อข่าวรายงานด้วยว่า วันที่ 30 พ.ย. นายจตุพร พรหมพันธุ์ และนายณัฐวุฒิ ใสยเกื้อ แกนนำนปช. นัดหมายเครือข่ายเคลื่อนขบวนชมโครงการอุทยานราชภักดิ์ โดยตั้งขบวนที่หน้าตลาดมหาชัยเมืองใหม่ เวลา 10.00 น.
พล.ต.อ.จักรทิพย์ ชัยจินดา ผบ.ตร.เซ็นคำสั่งย้าย อัคราเดช พิมลศรี ผบก.ป.เข้า ศปก.ตร.แล้ว แฉเหตุย้ายเบื้องต้น มีความผิดฐานปล่อยปละละเลยไม่ดูแลลูกน้องให้ดี จนถูกดำเนินคดีข้อหาหมิ่นเบื้องสูง
สั่งเด้ง ผบก.ป.,อัคราเดช พิมลศรี,จักรทิพย์ ชัยจินดา,คำสั่งย้าย,ศปก.ตร.,ไม่ดูแลลูกน้อง,หมิ่นเบื้องสูง,ข่าว